פירוש נוסף ערך זה עוסק במערכת דירוג אשראי סינית. אם התכוונתם לפילוסופיה שפותחה על ידי קליפורד דאגלס, ראו אשראי חברתי.
**מערכת אשראי חברתי** (במנדרינית תקנית: **社会信用体系**) הוא שמה של מערכת דירוג לאומית שפותחה על ידי ממשלת סין העממית.

עד שנת 2020, היא צפויה לדרג ולהעריך את המוניטין הכלכלי והחברתי של כלל אזרחי ועסקי הרפובליקה העממית של סין. עדיין לא ברור אם המערכת תהיה מערכת משולבת שתכלול דירוג אשראי ורשימות שחורות של בעלי סיכון והאם תנוהל על ידי משרדי ממשלה, חברות פרטיות, או אם זו תהיה מערכת אחת מאוחדת. לא ברור גם אם זו תהיה מערכת רווחה חברתית בעלת דירוג אשראי לכלל האזרחים והעסקים. נכון לאמצע שנת 2018, הוטלו כמה הגבלות על האזרחים, אשר התקשורת הממלכתית תיארה כצעד ראשון לקראת יצירת מערכת אשראי חברתית לאומית.
 המערכת מהווה צורה של מעקב המוני אשר משתמשת בטכנולוגיית ניתוח נתונים.

המערכת מורכבת ממדדים פיננסיים (תשלום מס הכנסה ופרעון הלוואות), מדדים חברתיים (עבריינות, ציות לחוקי תנועה, התנדבויות וכן הלאה), ומדדי אינטרנט (בעיקר מאפייני גלישה). הדירוג הסופי משפיע על היבטים שונים בחיי הפרט לרבות גישה לשירותי גלישה, גישה למשרות ממשלתיות, למלונות יוקרה והאפשרות לטוס. כל המדדים מאשרים למערכת לקבוע עבור כל אזרח האם הוא ראוי להלוואה, משרה ואף זוגיות.

מטרת הפרויקט, כמוצהר: "לאפשר לאמינים שבינינו להלך בכל מקום תחת השמיים, בעוד שללא אמינים יהיה קשה להלך אפילו צעד אחד".

יישום
-----

### תוכנית ליישום בשנים 2014–2020

ב-14 ביוני 2014, מועצת המדינה הסינית פרסמה מתווה למערכת אשראי חברתי לאומי, תחת הכותרת "הודעת מועצת המדינה בדבר הנפקת מתאר תכנון לבניית מערכת אשראי חברתי (2014-2020)". התוכניות מציגות את רצון הממשלה בהקמת מערכת אשראי חברתי שתחל לפעול עד שנת 2020. המטרה היא "להעלות את המודעות ליושרה ורמת האמינות בתוך החברה". המערכת מוצגת כאמצעי מושלם ל"כלכלת השוק הסוציאליסטי" (完善社会主义市场经济体制), כמו גם חיזוק וחידוש המשילות על החברה (加强和创新社会治理). כל מצביע על כך, שהממשלה הסינית רואה במערכת כאמצעי יעיל כדי לווסת את הכלכלה ברמה העסקית וגם ככלי של ממשל כדי לכוון ולשלוט בהתנהגות של אזרחי המדינה.

קווי המתאר מתמקדים בארבעה תחומים: "כנות בענייני הממשלה" (政务诚信), "יושר מסחרי" (商务诚信), "שלמות חברתית" (社会诚信), ו"אמינות משפטית" (司法公信). תוכניות הממשל הסיני כוללות תוכניות להערכת אשראי עבור עסקים הפועלים בסין.

מערכת האשראי החברתי הוא דוגמה לגישה הסינית ל"עיצוב ברמה העליונה" (顶层设计). המערכת מנוהלת על ידי מה שמכונה "הקבוצה המרכזית המובילה להעמקה מקיפה של רפורמות".

### התקדמות היישום (2013-ואילך)

ב-2013, בית המשפט העליון החל ברשימה שחורה של חייבים ובעלי חוב עם כשלושים ושניים אלף שמות. הרשימה תוארה על ידי התקשורת כצעד ראשון לקראת יישום מערכת האשראי החברתי הלאומית.

בשנת 2015 הבנק העממי של סין העניק רישיון לשמונה חברות להתחיל בהפעלת מערכות ניסיוניות של אשראי חברתי. בין אלה שהורשו לכך הן חברת Sesame Credit, אשר שייכת לחברת Alibaba Group ו-Tencent, כמו גם חברות לשיתוף נסיעות הגדולות בסין כדוגמת דידי וחברת Baihe.com, בהתאמה. באופן כללי, מספר חברות משתפות פעולה עם הממשלה כדי לפתח מערכת תוכנה ואלגוריתמים. גם בית המשפט העליון החל לעבוד עם חברות פרטיות. לדוגמה, Sesame Credit החלה בניכוי נקודות זיכוי מאנשים שלא שילמו קנסות.

מלכתחילה הממשלה תכננה להעביר את מערכת האשראי החברתי לניהול בידי חברה פרטית, או בניהול צד שלישי. עד 2017, לא הוענקו אף רישיונות לחברות פרטיות לניהול המערכת. הסיבות לכך הן ניגודי עניינים ויתרת שליטה של הממשלה, כמו גם העדר שיתוף פעולה מרצון בין חברות בכל הנוגע לשיתוף מידע. עם זאת, הרעיון להעברת המערכת לניהול בידי חברה חיצונית טרם נשלל והממשלה עדיין שוקלת זאת ברצינות. חברות פרטיות גם חתמו על חוזים עם ממשלות מחוזיות להקמת תשתית בסיסית עבור מערכת האשראי החברתי ברמה המחוזית.

נכון למרץ 2017, 137 חברות דיווח אשראי מסחריות פעילות בשוק הסיני. כחלק מפיתוח מערכת האשראי החברתי, הממשלה הסינית כבר החלה בניטור ההתקדמות על ידי מערכות דירוג אשראי בניהול צד שלישי. אף שעד פברואר 2018, עדיין לא הייתה קיימת מערכת מקיפה, כלל-ארצית של אשראי חברתי, למעט מספר מערכות ניסוי, בעיקר ברמה המקומית כמו גם במגזרים ספציפיים בתעשייה. כך למשל, תוכנית כזו יושמה בשאנגחאי באמצעות אפליקציה, אשר משתמשת בתוכנת זיהוי פנים כדי לעיין ברשומות הממשלה ובדירוגי המשתמשים בהתאם.

במרץ 2018, רויטרס דיווחה כי הוטלו הגבלות על אזרחים ועסקים בעלי אמינות נמוכה. הגבלות שנכנסו לתוקף ב-1 במאי. עד מאי 2018, כמה מיליוני טיסות ונסיעות ברכבות מהירות נדחו לאנשים שהיו ברשימה השחורה.

יישום טכנולוגי
--------------

לא ברור באיזו טכנולוגיה ייעשה שימוש במערכת. עד אמצע 2018 רק מספר ניסויים בוצעו. חלק מהטכנולוגיה מסופקת על ידי קבוצת עליבאבא המהווה לחברה הגדולה בסין לשירותים מקוונים והיא גם ספקית התשלומים והקניות באינטרנט הגדולה ביותר.

### איסוף נתונים

ממשלת סין נחושה להעריך את אמינות האשראי של כל אדם. הנתונים מגיעים ממצב חשבונות האזרחים, כמו גם פעילויותיהם והרשתות שלהם. ספקי האינטרנט אוספים את נתוני המשתמשים ובכך מתאפשר בניית פרופיל חברתי, כולל מיקום, חברים, רשומות בריאות, ביטוח, הודעות פרטיות, מצב כלכלי, סטטיסטיקה, עיתונים מועדפים, קניות ורכישות, היסטוריה, היכרויות והתנהגות.

### בניית נתונים

אלגוריתמים אוטומטיים משמשים לצורך בניית הנתונים שנאספו, בהתבסס על חוקי ממשלה המגדירים את הטוב והרע בהתנהגותו של אזרח.

ההשלכות על אזרחים
-----------------

התוכנית תיושם באופן מלא החל משנת 2020 ותהיה חובה על כל אזרח. לכל אזרח יהיה גמול, או עונש, בהתבסס על התנהגותם. בין העונשים שיכללו הם: אי מתן אישור לרכישת כרטיסי טיסה, הרחקה מבתי ספר פרטיים, חיבור אינטרנט איטי, הדרה מעבודות יוקרתיות, הדרה מאירוח בבתי מלון, רישום ברשימה שחורה ציבורית.

### הדרה מטיסות

עד מאי 2018, דווח על כמה מיליוני טיסות ונסיעות הרכבות מהירות שנדחו לאנשים בעלי סיכון אשראי שהזמינו כאלה. האנשים שנדחו נכללו ב"רשימה השחורה". הסיבות המדויקות להצבת האנשים ברשימה אינם ידועים. לפי ה*ביזנס אינסיידר* הסיבה יכולה להיות בשל חובות שלא שולמו, בהתאם לרשימה השחורה שנוצרה על ידי בית המשפט העממי העליון.

### הדרה מבתי ספר פרטיים

אם להוריו של הילד ציון מתחת לסף מסוים, ילדיהם לא יורשו להירשם בבתי הספר הטובים באזור.

### מעמד חברתי

חשוב גם כן, הציון האישי יכול לשמש כסמל חברתי. למשל, שירות השידוכים הגדול בסין, Baihe, כבר מאפשר למשתמשים שלו לפרסם את הדירוג של עצמם.

### אחר

הגמול לדירוג גבוה כולל גישה קלה יותר להלוואות, גישה קלה יותר לעבודות, עדיפות בניהול הליך ביורוקרטי. כמו כן, ההשלכות המיידיות על ציון נמוך, או להיות קשור למישהו עם דירוג נמוך, כולל הורדה במהירות הגלישה באינטרנט, שלילת גישה להצעות עבודה, הלוואות וניהול הליך ביורוקרטי.

ההשלכות על עסקים
----------------

בין היתר, מערכת האשראי החברתי נועד לספק תשובה לבעיה של חוסר אמון בשוק הסיני. התומכים טוענים כי זה יעזור למנוע בעיות כגון בעיות בתחום בטיחות מזון, רמאויות ומוצרים מזויפים. סין באופן רשמי מגדירה את מטרת המערכת כדי להגביר את האמון ויציבות חברתית תוך יצירת "תרבות של כנות".

עבור עסקים, המערכת נועדה להוות רגולציה בשוק. מטרת המנגנון היא להקים אכיפה עצמית רגולטורית שמונע על ידי Big data שבהם העסק יכול לתרגל "ריסון עצמי" (企业自我约束). הרעיון הבסיסי הוא כי בזכות המערכת החברות יצייתו למדיניות הממשלה ותקנותיה כדי להימנע מקבלת דירוג נמוך. כבר כיום, חברות עם דירוג אשראי טוב נהנות מהטבות כגון תנאי אשראי נוחים, שיעורי מס נמוכים יותר ויותר הזדמנויות השקעה. חברות עם דירוג אשראי נמוך מקבלות תנאים פחות נוחים להלוואות חדשות, שיעורי מס גבוהים יותר והקבלה על השקעות כמו גם הזדמנויות פחות טובות להשתתפות במימון פרויקטים ציבוריים. הממשלה מתכננת באמצעות המערכת לנטר בזמן אמת פעילויות עסקיות. במקרה זה, עבירות בתחום העסקים יכולות לגרום להורדת הדירוג כמעט באופן מיידי.

אזור גאוגרפי
------------

מערכת האשראי החברתי תוגבל לסין היבשתית בלבד ובכך לא תחול על הונג קונג ומקאו. עם זאת, כיום, התוכניות אינן מבחינות בין חברות סיניות לבין חברות זרות הפועלות בשוק הסיני, מה שמעלה את האפשרות כי עסקים זרים הפועלים בסין יהיו אף הם נתונים למעקב המערכת.

ביקורת
------

המערכת כבר מעורבת במספר מחלוקות. במיוחד בשל העובדה שהיא מיושמת על אנשים ועל חברות. אנשים כבר נאלצו להתמודד עם עונשים שונים בשל הפרת פרוטוקולים חברתיים. המערכת כבר נכנסה לשימוש ובעזרתה נחסמו תשעה מיליון אנשים בעלי "דירוג נמוך" מרכישת טיסות פנים. אמנם המערכת עדיין נמצאת בשלבים מוקדמים אך כבר סייעה לאסור הורים לילדים מסוימים מלשלוח אותם לבתי ספר, כמו גם השכרת חדרי מלון באמצעות כרטיסי אשראי. בנוסף, אנשים ברשימה השחורה אינם יכולים להשיג תעסוקה. המערכת שימשה גם כדי לדרג אנשים בשל הרגלי השימוש באינטרנט (יותר מדי משחקים מקוונים מפחיתים את הדירוג, למשל), הרגלי קניות, מגוון רחב של מעשים אישיים אחרים שאין להם כל השפעה מזיקה על הקהילה הרחבה, אם בכלל.

בשל כל הסיבות הללו המערכת המוצעת נתונה לביקורת נרחבת ומתוארת על ידי משמר זכויות האדם (Human Rights Watch) כ"מצמרר" ומצויה בשימוש שרירותי לרעה על ידי השלטונות.

Vision Times תיאר את המערכת ככלי למעקב המוני ומכונת משמעת המונית

השוואה למדינות אחרות
--------------------

### הממלכה המאוחדת

בשנת 2018, קרן הכלכלה החדשה השוותה את דירוג האזרח הסיני למערכות דירוג בממלכה המאוחדת. אלה כללו שימוש בנתוני דירוג האשראי של האזרח, שימוש בטלפון ותשלום שכר דירה על מנת לסנן בקשות עבודה, קביעת גישה לשירותים חברתיים וכו'.

### גרמניה

בפברואר 2018, Handelsblatt Global דיווח כי גרמניה עלולה ללכת באותו כיוון שהלכה סין. באמצעות מערכת נתוני דירוג אשראי אוניברסלית, Schufa, מיקום גאוגרפי, רשומות בריאות וכו' כדי לקבוע את הגישה לאשראי וביטוח בריאות לכל אזרח גרמני.

בתרבות הפופולרית
----------------

בפרק הראשון של העונה השלישית (שנקרא "תגובת שרשרת") של סדרת הטלוויזיה "מראה שחורה" מוצגים כמה השלכות שליליות ממערכת שכזו. השלכות שליליות דומות הוצגו גם בפרק בסדרה "האורוויל" ובסדרה "קומיוניטי".

ראו גם
------

* סיכון אשראי
* מריטוקרטיה
* מערכת מוניטין
* סינון שיתופי

לקריאה נוספת
------------

* Rachel Botsman, **Who Can You Trust? How Technology Brought Us Together – and Why It Could Drive Us Apart**, Portfolio Penguin

קישורים חיצוניים
----------------

* 

* אתר האינטרנט הרשמי של מערכת אשראי חברתי
* אתר דירוג האשראי של חברת Credit Sesame
* וול סטריט ז'ורנל, ‏האח הגדול הסיני גרסת 2020, באתר גלובס, 1 בדצמבר 2016
* אופיר דור, מדרגות לגיהינום: בסין, ולא רק שם, מעניקים לאנשים ציונים שמכתיבים את חייהם, באתר כלכליסט, 8 במרץ 2018
* אדם גרינפילד, דה אטלנטיק, ‏השגחה פרטית: כשהמדינה עוקבת אחרי האזרחים, בעיתון מקור ראשון, 18 באוקטובר 2018
* אדר ריכטר, תרבות הרייטינג, באתר mako‏, 15 בנובמבר 2018
* אתר למנויים בלבד נדן פלדמן, הרשימה השחורה הגדולה בעולם: העתיד כבר כאן, הוא מבעית, והוא מתקרב אלינו, באתר TheMarker‏, 25 ביולי 2019

הערות שוליים
------------

1. ↑  בסין מנצלים את מערכת דירוג האשראי לדירוג נאמנות האזרחים
2. ↑  החזון של "מראה שחורה" יתגשם? סין זוממת לדרג את אזרחיה
3. ↑  China changes tack on ‘social credit’ scheme plan, Financial Times
4. ↑
5. ↑  Ahmed, Shazeda (24 בינואר 2017). ""Cashless Society, Cached Data Security Considerations for a Chinese Social Credit System". *www.citizenlab.ca*. נבדק ב-13 ביולי 2017. `{{cite web}}`:  (עזרה)
6. ↑
7. ↑
8. ↑
9. ↑
10. ↑  "China rates its own citizens – including online behaviour". *www.volkskrant.nl*. 25 באפריל 2015. נבדק ב-2015-12-26. `{{cite web}}`:  (עזרה)
11. ↑  "SAT Boosted the Construction of Credit System and Practiced Reward and Punishment Based on "Two Measures" : Honest Taxpayer on Honor List and Illegal Taxpayers on Blacklist". *www.chinatax.gov.cn*. General Office of the State Administration of Taxation. 8 ביולי 2014. אורכב מ-המקור ב-2015-12-27. נבדק ב-2015-12-26. `{{cite web}}`:  (עזרה)
12. ↑  "China outlines its first social credit system". *news.xinhuanet.com*. 2014-06-27. נבדק ב-2015-12-26.
13. ↑  Hatton, Celia (2015-10-26). "China 'social credit': Beijing sets up huge system". *BBC News* (באנגלית בריטית). נבדק ב-2017-03-06.
14. ↑  Hatton, Celia. "China 'social credit': Beijing sets up huge system". *BBC News*. נבדק ב-2015-12-23.
15. ↑  Botsman, Rachel. "Big data meets Big Brother as China moves to rate its citizens". *Wired UK*. נבדק ב-26 באוקטובר 2017. `{{cite news}}`:  (עזרה)
16. ↑  Chin, Josh; Wong, Gillian (2016-11-28). "China's New Tool for Social Control: A Credit Rating for Everything". *Wall Street Journal*. ISSN 0099-9660. נבדק ב-2017-03-06.
17. ↑  "China's plan to organize its society relies on 'big data' to rate everyone". *Washington Post*. נבדק ב-2017-03-06.
18. ↑  "人民银行印发《关于做好个人征信业务准备工作的通知》". *www.gov.cn*. 2015-01-05. נבדק ב-2017-07-18.
19. ↑
20. ↑  משחקי תעמולה
21. ↑  ארכיון מאמרים ומקורות ראשוניים אודות האשראי החברתי
22. ↑  China 'social credit': Beijing sets up huge system
23. ↑  אוסף מסמכים משפטיים על מערכת האשראי החברתי של סין
24. ↑  מערכת האשראי החברתי של סין: big data מאפשרת גישה של רגולציה בשוק עם השלכות רחבות על עשיית עסקים בסין
25. ↑  חברה ללא מזומנים, נתונים במטמון: שיקולי הביטחון עבור מערכת האשראי החברתי הסינית
26. ↑  "国务院关于印发社会信用体系建设 规划纲要（2014—2020年）的通知". *www.gov.cn*. 2014-06-27. נבדק ב-2017-07-14.
27. ↑  2015-04-25, 2014-06-14. "Planning Outline for the Construction of a Social Credit System (2014–2020)". *chinacopyrightandmedia.wordpress.com*. נבדק ב-2016-01-08.`{{cite web}}`: תחזוקה - ציטוט: numeric names: authors list (link)
28. ↑  Meissner, Mirjam (24 במאי 2017). "China's Social Credit System: A big-data enabled approach to market regulation with broad implications for doing business in China" (PDF). *www.merics.org*. אורכב מ-המקור (PDF) ב-2018-03-17. נבדק ב-11 ביולי 2017. `{{cite web}}`:  (עזרה)
29. ↑
30. ↑
31. ↑  "联合信用助力新疆社会信用体系建设". 2016-12-09. נבדק ב-2017-07-14.(הקישור אינו פעיל)
32. ↑  Pak, Jennifer (2018-02-13). "How does China's social credit system work?". *Marketplace*. נבדק ב-2018-02-23.
33. ↑  "What's Your 'Public Credit Score'? The Shanghai Government Can Tell You". *NPR.org* (באנגלית). נבדק ב-2017-09-16.
34. ↑  China to bar people with bad 'social credit' from planes, trains Reuters 2018
35. ↑  "China's social credit system has blocked people from taking 11 million flights and 4 million train trips". *Business Insider*. נבדק ב-2018-05-30.
36. ↑  Botsman, Rachel. "Big data meets Big Brother as China moves to rate its citizens". *Wired*. נבדק ב-30 במאי 2018. `{{cite web}}`:  (עזרה)
37. ↑  Hatton, Celia. "China 'social credit': Beijing sets up huge system". *BBC*. נבדק ב-30 במאי 2018. `{{cite web}}`:  (עזרה)
38. ↑  "China's Lenders Want to Check Your Social Media". *Bloomberg.com*. 13 באוגוסט 2015. נבדק ב-15 בדצמבר 2017. `{{cite web}}`:  (עזרה)
39. ↑  Staff, W. S. J. (21 בדצמבר 2016). "China's 'Social Credit' System: Turning Big Data Into Mass Surveillance". *Blogs.wsj.com*. נבדק ב-15 בדצמבר 2017. `{{cite web}}`:  (עזרה)
40. ↑  "China might use data to create a score for each citizen based on how trustworthy they are". Business Insider. נבדק ב-15 בדצמבר 2017. `{{cite web}}`:  (עזרה)
41. ↑  "Big Brother is watching: how China is compiling computer ratings on all its citizens". *South China Morning Post*. 2015-11-24. נבדק ב-2017-07-14.
42. ↑  Botsman, Rachel (2017). *Who Can You Trust? How Technology Brought Us Together – and Why It Could Drive Us Apart*. London, UK: Portfolio Penguin.
43. ↑
44. ↑  סין משפרת את מנגנון רשימת האשראי השחורה כדי למנוע עונש מופרז, דיווח המהדורה העברית של הרדיו הבינלאומי של סין
45. ↑
46. ↑  China’s New Tool for Social Control: A Credit Rating for Everything
47. ↑  The Social Credit System in China Is Another Way to Control Its Citizens - Vision Times, Visiontimes.com
48. ↑  Mir, a Hall, Duncan McCann, What’s your score?, New Economics Foundation (באנגלית)
49. ↑  Williams, Zoe (2018-07-12). "Algorithms are taking over – and woe betide anyone they class as a 'deadbeat' | Zoe Williams". *The Guardian* (באנגלית בריטית). נבדק ב-2020-06-01.
50. ↑  "Warning: Germany edges toward Chinese-style rating of citizens". *Handelsblatt Global Edition* (באנגלית אמריקאית). 2018-02-17. נבדק ב-2018-05-30.